
Referat de aprobare
privind aprobarea bugetului de venituri și cheltuieli al societății Piețe și Târguri Drobeta SRL, pentru pe anul 2025

Având în vedere prevederile Legii nr. 9/2025 privind bugetul de stat pe anul 2025, ale Legii nr. 10/2025 privind bugetul asigurărilor sociale de stat pe anul 2025, Legea nr. 227/2015 privind Codul fiscal, cu modificările și completările ulterioare, Hotărârea Guvernului nr. 1526/2024 pentru stabilirea salariului de bază minim brut pe țară garantat în plată, Ordinul Ministrului Finanțelor nr. 3818/2019 privind aprobarea formatului și structurii bugetului de venituri și cheltuieli, precum și a anexelor de fundamentare a acestuia; Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, Legea nr. 31/1990 privind societățile, republicată, cu modificările și completările ulterioare și  Legea nr. 53/2003 privind Codul muncii, republicată, cu modificările și completările ulterioare, prevederi legale care sunt coroborate și cu dispozițiile OUG nr. 57/2019 privind Codul administrativ, actualizat;
În considerentul Raportului de specialitate întocmit de societatea Piețe și Târguri Drobeta SRL aflată în subordinea Consiliului Local al Municipiului Drobeta-Turnu Severin, 
Propun spre analiza, dezbaterea și aprobarea Consiliului Local al Municipiului Drobeta-Turnu Severin a bugetului de venituri și cheltuieli pe anul 2024 al Piețe și Târguri Drobeta SRL.
Prin Raportul de specialitate al societății Piețe și Târguri Drobeta SRL se arată că:
· Veniturile propuse spre realizare până la finele anului 2025 se ridică la suma de 3969 mii lei și provin din colectarea de tarife, chirii și diverse prestări-servicii;
- Cheltuielile efectuate de societate până la finele anului 2024 au valoarea de 3794 mii lei și se datorează se datorează în special cheltuielilor de personal de 2618 mii lei (2420 mii lei cheltuieli cu salariile, 144 mii lei cheltuieli aferente contractului de administrare și 54 mii lei contribuții angajator).
- Rezultatul brut/profitul propus spre realizare până la finele anului 2025 se ridică la valoarea de 144 mii lei, în funcție de gradul de încasare a taxelor și chiriilor percepute pentru spațiile închiriate.
Hotărârea Consiliului Local de aprobare a bugetului va fi adusă la cunoștința publicului potrivit procedurii legale, respectiv afișare în piețele municipale și târgul comercial și prin publicarea pe site-ul propriu, iar ducerea la îndeplinire a dispozitivului hotărârii consiliului local, adoptate, revine societății Piețe și Târguri Drobeta SRL.
[bookmark: _Hlk24615567][bookmark: _Hlk24615832]În exercitarea atribuțiilor prevăzute la art. 155 alin. (1) lit. c) și alin. (4) lit. a) și în conformitate cu art. 129 alin. (7) lit. s) și art. 136 alin. (1) și (8) din Ordonanța de urgență nr. 57/2019 (Codul Administrativ), în calitate de inițiator, înaintez Consiliului Local al Municipiului Drobeta-Turnu Severin proiectul de hotărâre referitor la aprobarea bugetului de venituri și cheltuieli pe anul 2025 al Piețe și Târguri Drobeta SRL din subordinea Consiliului Local al Municipiului Drobeta-Turnu Severin, cu propunerea aprobării.

Inițiator,
PRIMAR
Marius Vasile SCRECIU

